|  |
| --- |
| **ОДЛУКА****О ВИСИНИ НАКНАДЕ ЗА ИЗВРШЕНЕ ВЕТЕРИНАРСКО-САНИТАРНЕ ПРЕГЛЕДЕ ПОШИЉКИ У МЕЂУНАРОДНОМ ПРОМЕТУ***("Сл. гласник РС", бр. 113/2013)* |

1. Овом одлуком утврђује се висина накнаде за извршени ветеринарско-санитарни преглед на граничним прелазима при увозу и провозу пошиљки животиња, производа животињског порекла, хране животињског порекла, хране за животиње, ветеринарских лекова и медицинских средстава и пратећих предмета.

2. Висина накнаде из тачке 1. ове одлуке, зависно од врсте пошиљке, износи:

1) за пошиљке у камионском и авионском превозном средству:

а) за увоз

|  |  |  |  |
| --- | --- | --- | --- |
| Тежина  | Накнада за ветеринарско-санитарни преглед за пошиљке живих животиња  | Накнада за ветеринарско-санитарни преглед за пошиљке меса  | Накнада за ветеринарско-санитарни преглед за остале пошиљке  |
| до 5 тона  | 1.800  | 2.200  | 1.800  |
| од 5 тона до 10 тона  | 2.400  | 3.000  | 2.400  |
| од 10 тона до 20 тона  | 3.500  | 4.300  | 3.500  |
| изнад 20 тона  | 4.000  | 5.000  | 4.000  |

б) за провоз

|  |  |  |  |
| --- | --- | --- | --- |
| Тежина  | Накнада за ветеринарско-санитарни преглед за пошиљке живих животиња  | Накнада за ветеринарско-санитарни преглед за пошиљке меса  | Накнада за ветеринарско-санитарни преглед за остале пошиљке  |
| до 5 тона  | 1.500  | 1.800  | 1.500  |
| од 5 тона до 10 тона  | 2.000  | 2.300  | 2.000  |
| од 10 тона до 20 тона  | 3.000  | 3.400  | 3.000  |
| изнад 20 тона  | 3.300  | 4.000  | 3.300  |

2) за контејнерске, вагонске и бродске пошиљке:

а) за увоз

- за пошиљке животиња до 10 тона накнада износи 3.500 динара, а за сваку следећу започету тону још по 200 динара;

- за пошиљке меса до 10 тона накнада износи 3.500 динара, а за сваку следећу започету тону још по 200 динара;

- за остале пошиљке до 10 тона накнада износи 3.100 динара, а за сваку следећу започету тону још по 200 динара;

б) за провоз

- за пошиљке животиња до 10 тона накнада износи 3.200 динара, а за сваку следећу започету тону још по 200 динара;

- за пошиљке меса до 10 тона накнада износи 3.200 динара, а за сваку следећу започету тону још по 200 динара;

- за остале пошиљке до 10 тона накнада износи 2.400 динара, а за сваку следећу започету тону још по 200 динара.

3. Висина накнаде за извршени ветеринарско-санитарни преглед комадних (денчаних) пошиљки износи, и то:

1) за свако грло крупних животиња, односно за сваких започетих 10 комада ситних животиња или 50 комада живине или птица:

- при увозу - 700 динара,

- у провозу - 1.000 динара;

2) за пошиљке меса и осталих производа, и то при увозу до три колета 700 динара, а за свако следеће колето још по 120 динара.

4. Висина накнаде за извршени ветеринарско-санитарни преглед животиња које се провозе преко границе Републике Србије у путничком возилу или се воде пешке плаћа се накнада у износу који је прописан за комадне (денчане) пошиљке.

5. Висина накнаде за извршени ветеринарско-санитарни преглед животиња (паса, мачака и животиња које се увозе у комерцијалне сврхе), осим животиња које припадају циркусу, по комаду односно по пошиљки износи, и то:

1) при увозу - 500 динара;

2) при провозу - 1.200 динара.

Накнада за животиње које припадају циркусу наплаћује се према одредбама из тач. 2. и 3. ове одлуке.

6. Ако увозник или провозник, односно одговорно лице у њима не припреми благовремено пошиљку за ветеринарско-санитарни преглед, а позове граничног ветеринарског инспектора да прегледа пошиљку и инспектор изађе на место прегледа у заказано време, увозник или провозник, односно одговорно лице у њима дужно је да за сваки час чекања инспектора плати 2.500 динара.

7. Накнада за извршени ветеринарско-санитарни преглед пошиљки из тач. 2. до 5. ове одлуке у провозу се плаћа на граничном прелазу.

Ако преглед пошиљке није извршен на улазном граничном прелазу, пошиљка се прегледа на излазном граничном прелазу.

8. За пошиљке у увозу и провозу намењене потребама организација Уједињених нација, као и потребама хуманитарних организација, накнада за извршени ветеринарско-санитарни преглед се не наплаћује.

9. Новчани износи утврђени у овој одлуци уплаћују се приликом подношења захтева за ветеринарско-санитарни преглед пошиљки у међународном промету, приход су буџета Републике Србије и воде се на рачуну број 840-742223843-71.

10. Даном почетка примене ове одлуке престаје да важи Одлука о висини накнаде за извршени ветеринарско-санитарни преглед пошиљки у међународном промету ("Службени гласник РС", бр. 8/06 и 34/10).

11. Ова одлука ступа на снагу осмог дана од дана објављивања у "Службеном гласнику Републике Србије", а примењује се од 1. јануара 2014. године.